Sewe tieners in hof ná diefstal by skoolArgieffoto Sewe tieners, wat in hegtenis geneem is in verband met die diefstal van skoolgoedere in Viljoenskroon in die Vrystaat, gaan Vrydag in die landdroshof verskyn. Volgens kaptein Stephen Thakeng, ŉ polisiewoordvoerder, het die hoof van Hoërskool Kgabareng Maandag die diefstal aangemeld, berig OFM. Sewe leerlinge, tussen die ouderdom van 15 en 17, is Dinsdagaand in hegtenis geneem nadat die polisie ‘n wenk van die publiek ontvang het. Van die leerlinge is van Hoërskool Kgabareng terwyl die ander van Hoërskool Thabang is. Die polisie het glo 42 sakrekenaars, nege stelle wiskunde-instrumente, 10 kramdrukkers, 48 penne en potlode, liniale, 20 liter vrugtesap en ‘n ketel in die verdagtes se besit gevind.